( 919 ) 
y< hommes qui estoient venus de Gacogne (Gascogne) pour le 
païs garder. 
En che tamps s’asamblèrent en Braibant li aloyés du roy 
Edouart à grant nombre de gens d’armes, et pasèrent parmy 
Hainau et alèrent aségier le cité de Canbray ou mois de may 
lan mille CCC et XXXVILJ, 
Asés priés de Canbray avoit j castiel qui estoit nommés 
Thun-le-vesque. Li castelain le vendy et livra aux Englais, dont 
chilz de le cité furent moult grévés. Bien priés de là estoit le 
castiel d’Escaudeuvre, qui estoit au conte Ghilaume de Hainau, 
et li castiaus de Relengues à on avoit mis garnison ; pluiseurs 
asaus fist li rois Edouart faire à Cambray, mais riens n'i fist, 
dont se parti du siége et s’en ala logier à l’abre de Vaucelles, et 
de là au Mont Saint-Martin; et fist le païs esselier et faire plui- 
seurs asaus à castiaus du païs, si comme à Oissy (1), à Hone- 
court, à Crievecuer, à Houbain et à pluiseurs autres; mais 
riens n'i fist. 
À chu tamps asanbla li rois Philippes ses princes et ses ba- 
rons moult efforciement , et ala apriés le roy Edouart qui s’es- 
toit retrais viers le Tierasse, en esselant le païs. Et li rois le 
siéwy Jusques à Bintofosse, et là cuida bien avoir bastaille, 
mais le roy Edouart et ses englais se deslosèrent de nuit et s’en 
r’alèrent parmy Haïnau en le ville d'Anwiers. Là donna conpgiet 
à ses aloyés et séjourna en la ditte ville toutte le saison jus- 
ques au nouvel tamps, et estoit avoecq luy la roine sa fame et 
ses fis. 
Et li rois Phelippes s’en repaira à Paris; et tantos apriés luy 
mandèrent li Flamens, par le conseil Jaque d’Artevelle leur 
quief, que il leur rendesit Lille et Douay, et que li deniers qui 
estoient acordé pour les ij villes estoient payés. Et s’il ne leur 
rendoit il les reconquestroient. 
(1) Oisy. Voy. la dissertation de M. A. Le Glay, sur cette ancienne terre. 
